நாலூர் அமிர்தகலச நாதர் கோயில்

நாலூர் அமிர்தகலச நாதர் கோயில் தஞ்சாவூர் மாவட்டத்தில் உள்ள சிவன் கோயிலாகும். தூங்கானை மாடம் அமைந்த நிலையில் மாடக்கோயில் வகையைச் சார்ந்த கோயிலாகும்.

அமைவிடம்
இக்கோயில் கும்பகோணம் வட்டம் கும்பகோணத்திலிருந்து 14 கிமீ தொலைவில் உள்ள திருச்சேறைக்குத் தென்கிழக்கில் 1 கிமீ தொலைவில் அமைந்துள்ளது. இத்தலத்தை சூலமங்கை என்றும் அழைப்பர்.

இறைவன்
இங்குள்ள இறைவன் அமிர்தகலசநாதர் ஆவார். இவர் பலாசவனநாதர் என்றும் அழைக்கப்படுகின்றார். இறைவி பெரியநாயகி.

சிறப்பு
திருநாவுக்கரசர் மற்றும்  சுந்தரர் ஆகியோரால் பாடப்பெற்ற வைப்புத்தலமாகும்.

மேற்கோள்கள் 

தஞ்சாவூர் மாவட்டத்திலுள்ள சிவன் கோயில்கள்